 ****

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Cluj** |

**PROIECTUL DECIZIEI ETAPEI DE ÎNCADRARE**

**Nr. din 20.12.2018**

Ca urmare a solicitării de emitere a acordului de mediu adresate de **FERMA STELUŢA S.R.L.**, cu sediul în mun. Cluj – Napoca, str. Odobeşti, nr. 53, Ferma nr. 2 – Pomicola „Steluţa” – „Birouri”, jud. Cluj, înregistrată la APM Cluj cu nr. 19822/16.10.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu 23441/07.12.2018, şi a consultărilor desfăşurate în cadrul şedinţei Comisiei de Analiză Tehnică din data de 18.12.2018, că proiectul **“Dezvoltarea capacităţii de producţie şi depozitare la FERMA STELUŢA S.R.L. – Construire depozit frigorific, magazin desfacere, bazin colector, bazin vidanjabil etanş, branşare utilităţi si împrejmuire proprietate conform P.U.Z. aprobat prin H.C.L. nr. 651 din 01.08.2018”**, propus a fi amplasat în mun. Cluj – Napoca, str. Odobeşti, fn, jud. Cluj, nu se supune evaluării impactului asupra mediului.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul se încadrează în prevederile Hotărârii Guvernului nr. 445/2009, anexa nr. II., la pct. **10.a “Proiecte de dezvoltare a unităţilor/zonelor industriale”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

**b)** conform Certificatului de urbanism nr. 3554/28.08.2018, emis de Primăria Municipiului Cluj – Napoca: imobilul studiat este situat în extravilanul municipiului Cluj – Napoca, în teritoriul administrativ (teren în proprietate privată), cu folosinţa actuală – livadă şi destinaţia zonei: terenuri cu destinaţie agricolă – livezi – situate în extravilan - UTR TDA\_L (livezi);

**c)** investiţia propusă nu se cumulează cu alte proiecte, în sensul amplificării impactului;

**d)** realizarea şi utilizarea investiţiei propuse nu implică generarea de emisii semnificative în mediu;

**e)** nu sunt afectate zone de pădure sau cu folosinţă specială;

**f)** amplasamentul nu este situat în interiorul sau vecinatatea niciunei arii naturale protejate;

**g)** proiectul nu va utiliza resurse naturale;

**h)** în urma executării lucrărilor, deşeurile produse se vor valorifica/elimina prin firme autorizate;

**i)** la evaluarea proiectului au fost luate în considerare criteriile prevăzute în Anexa nr. II A, coroborat cu cele din Anexa nr. III din Directiva 2014/52/UE;

**j)** pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

- respectarea proiectului care prevede realizarea unui depozit frigorific cu atmosferă controlată, cu regim de înălţime propus P, cu Sc = 1675 mp şi a unui magazin pentru comercializarea produselor agricole, cu regim de înălţime propus D+P, cu Sc = 180,36 mp, pe un teren în suprafaţă de 28225 mp, pe care se găseşte o livadă neproductivă;în cadrul depozitului va exista şi o zonă de procesare suc de mere (cca. 100kg/zi mere);

- utilităţi: alimentarea cu apă se va face din reţeaua de alimentare cu apă potabilă a localităţii Cluj – Napoca; apele uzate menajere colectate prin reţeaua de canalizare proprie vor fi evacuate într-un bazin vidanjabil etanş cu un volum de 3 mc; apele pluviale colectate de pe acoperiş vor fi deversate într-un bazin de retentive cu volumul de 11,96 mc;

- în cadrul depozitului, zona de procesare, vestiarele şi baia vor fi încălzite cu ajutorul unor radiatoare electrice, restul spaţiilor nefiind încălzite; pentru obţinerea apei calde se va amplasa un bolier termoelectric;

- clădirea care cuprinde magazinul de desfacere, vestiarele, birourile şi spaţiile tehnice va fi încălzită cu ajutorul unei central termice pe lemne; pentru obţinerea apei calde se va amplasa un bolier termoelectric;

- amplasarea organizării de şantier se va face în incinta amplasamentului;

- utilizarea exclusiv a terenurilor stabilite prin proiect pentru amplasarea organizării de şantier;

- amplasarea organizării de şantier astfel încat să nu fie ocupate sau alterate spaţiile verzi amenajate;

- ȋnainte de ȋnceperea săpăturilor la fundaţii, suprafaţa terenului se va curăţa şi nivela cu pante de scurgere pentru a nu permite stagnarea apelor din precipitaţii;

- utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate;

- luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

- depozitarea pe suprafeţe minime a volumelor rezultate din decopertări şi săpături;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

**-** stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

**-** asigurarea unei umidităţi adecvată a materialului excavat/transportat/ȋmprăstiat;

**-** evitarea desfăşurării lucrărilor cu emisii de praf ȋn perioade cu vânt puternic;

**-** mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;

- asigurarea transportului şi manipulării materialelor de construcţie pentru evitarea pierderilor din utilajele de transport;

**-** diminuarea la minimum a ȋnălţimilor de descărcare a materialelor;

**-** evitarea pierderilor de materiale de construcţie din utilajele de transport;

**-** respectarea căilor de acces pentru utilaje şi mijloace de transport;

- utilizarea unor variante de construcţie moderne, cu generare minimă de deşeuri;

- se interzice depozitarea deşeurilor de orice fel în mod neorganizat pe sol;

- stocarea temporară a deşeurilor menajere şi a celor rezultate din faza de construcţie în spaţii special amenajate şi gestionarea lor corespunzătoare;

- valorificarea şi/sau eliminarea deşeurilor rezultate în urma implementării proiectului prin firme specializate şi autorizate;

- amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

**-** se vor evita orice scurgeri accidentale pe sol;

- folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* reducerea vitezei de circulatie a vehiculelor grele pentru transportul materialelor şi echipamentelor;

- realizarea de spaţii verzi cu plantaţii corespunzătoare pe suprafeţele libere neocupate cu circulaţii, parcaje şi platforme funcţionale;

- refacerea la starea iniţială a terenurilor ocupate temporar, la finalizarea lucrărilor;

- respectarea condiţiilor impuse prin actele de reglementare emise de alte autorităţi;

- titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

- **la finalizarea lucrărilor, înainte de punerea în funcţiune a obiectivului, titularul are obligaţia de a solicita şi a obţine autorizaţia de mediu conform Ord. nr. 1798/2007 al M.M.D.D, cu completările şi modificările ulterioare, dacă activitatea desfăşurată intră sub incidenţa ordinului menţionat.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**

**dr. ing. LIANA MURESAN**

**Şef serviciu AAA,**

**ing. Anca Cîmpean**

Întocmit: **cons. Gabriela Iscru**

20.12.2018, ora 14.40